Číslo zmluvy zhotoviteľa: 0217/2020

# Zmluva o dielo

### Uzavretá podľa Obchodného zákonníka diel IX.

1. Zmluvné strany:

1.1.Objednávateľ: Obec Radatice

Radatice 105

082 42 Bzenov

IČO 00327662

DIČ 2020543283

Štatutárny zástupca: Mgr. Gabriela Viazanková, starostka obce

(ďalej len „objednávateľ“)

1.2.Zhotoviteľ: Ateliér Urbeko, s.r.o.

Konštantínova 3, 080 01 PREŠOV

IČO 31671209

DIČ 2021226042

IČ DPH SK 2021226042

Štatutárny zástupca: Jana KAČMARIKOVÁ, konateľ

(ďalej len „zhotoviteľ“)

2. Predmet zmluvy:

Predmetom tejto zmluvy je záväzok zhotoviteľa, že pre objednávateľa vypracuje:

„ Zmeny a doplnky č.1/2020 ÚPN obce Radatice“

v rozsahu podľa požiadaviek objednávateľa uvedených vo výzve na predkladanie ponúk a v súlade so zákonom č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov a vyhláškou MŽP č.55/2001 Z. z. o územnoplánovacích podkladoch a územnoplánovacej dokumentácii, v nasledovnom členení:

**2.1 Návrh zmien a doplnkov ÚPN**

A/ Textová časť - zmeny a doplnky smernej textovej časti územného plánu

- návrh zmien a doplnkov záväznej časti územného plánu

B/ Grafická (výkresová) časť:

* náložky (priesvitky) na výkresy pôvodnej územnoplánovacej dokumentácie podľa potreby vyplývajúcej z rozsahu zmien

C/ Návrh všeobecne záväzného nariadenia obce – textová časť.

**2.2 Oznámenie o prerokovaní strategického dokumentu** „Zmeny a doplnky č.1/2020 ÚPN obce Radatice“ v zmysle zákona č. 24/2006 Z. z. o posudzovaní vplyvov na životné prostredie.

3. Termín plnenia:

Dokumentácia bude spracovaná a dodaná v termínoch:

Začiatok plnenia zákazky – odo dňa nadobudnutia účinnosti zmluvy

1. Návrh ZaD č.1/2020 ÚPN.............................................................. do 6.11.2020

2. Oznámenie o prerokovaní strategického dokumentu ........................ do 6.11.2020

3. Dopracovanie zmien a doplnkov č.1/2020 ÚPN obce Radatice do 30 dní od doručenia vyhodnotenia pripomienok z prerokovania návrhu ZaD.

4. Spolupôsobenie a podklady objednávateľa:

Objednávateľ sa zaväzuje, že počas prác poskytne zhotoviteľovi všetky dostupné podklady, údaje, vyjadrenia a stanoviská týkajúce sa predmetu zmluvy, ktoré na základe tejto zmluvy o dielo nie je povinný zabezpečiť zhotoviteľ.

Zhotoviteľ je povinný informovať objednávateľa o postupe prác a na jeho požiadanie mu odovzdať všetky údaje a vyjadrenia ním získané počas spracovania diela.

5. Cena prác a platobné podmienky:

Cena prác je stanovená dohodou na základe výsledkov verejného obstarávania vo výške :

Návrh ZaD ÚPN.........................................................................................4. 610,- €

DPH 20% ...................................................................................................922,- €

**Spolu s DPH .......................................................................................... 5.532,- €**

**Slovom: Päťtisícpäťstotridsaťdva 00/100 eur**

Zhotoviteľ je platcom DPH.

Platba bude po odovzdaní zhotoveného diela v rozsahu podľa bodov 3.1 a 3.2 tejto zmluvy na základe faktúry vyhotovenej zhotoviteľom. Splatnosť faktúry bude do 14 dní od vystavenia zhotoviteľom.

6. Spôsob fakturácie a platenia:

Podkladom pre úhradu budú faktúry vystavené zhotoviteľom. Platba bude uskutočnená prevodným príkazom na účet zhotoviteľa v UniCreditBank a.s. Bratislava, filiálka Prešov č. ú. SK2011110000006620814002.

V prípade nesplnenia termínu spracovania podľa bodu 3. tejto zmluvy zo strany dodávateľa z jeho viny, môže objednávateľ od zhotoviteľa požadovať uhradiť zmluvnú pokutu vo výške 0,05% z dlžnej sumy za každý deň omeškania a zhotoviteľ je povinný ju uhradiť, alebo po vzájomnej dohode môže objednávateľ uplatniť zmluvné zníženie dohodnutej ceny prác o zmluvnú pokutu vo výške 0,05% za každý deň omeškania.

V prípade omeškania platby po dni splatnosti môže zhotoviteľ požadovať uhradiť zmluvnú pokutu vo výške 0,05% z dlžnej sumy za každý deň omeškania a objednávateľ je povinný ju uhradiť.

7. Ďalšie dojednania:

A/ Lehota na podpísanie zmluvy je do 28. februára 2020. Ak dôjde k neskoršiemu podpísaniu zmluvy objednávateľom, zhotoviteľ si vyhradzuje právo odsunu termínov podľa bodu 3. tejto zmluvy.

B/ Ak v priebehu prác odstúpi objednávateľ od zmluvy, má zhotoviteľ nárok na zaplatenie prác, ktoré už boli vykonané v súlade s touto zmluvou o dielo.

C/ V ostatnom platia pre tento zmluvný vzťah ustanovenia Obchodného zákonníka. Zmeny jej ustanovení možno robiť len písomnou formou so súhlasom oboch strán formou dodatku k zmluve.

D/ Dielo s vyššie uvedeným predmetom plnenia je až do úplného zaplatenia dohodnutej ceny majetkom zhotoviteľa a nemôže byť bez jeho súhlasu užívané.

E/ Táto zmluva je vyhotovená v troch vyhotoveniach, z ktorých objednávateľ dostane dve a zhotoviteľ jedno vyhotovenie, a nadobudne účinnosť nasledujúcim dňom po dni jej zverejnenia na webovom sídle obce Radatice.

F/ Zmluvné strany vyhlasujú, že si text tejto zmluvy prečítali, jej obsahu a právnym účinkom z nej vyplývajúcich porozumeli, ich zmluvné prejavy sú dostatočne slobodné, jasné, určité a zrozumiteľné, nepodpísali zmluvu v núdzi ani za nápadne nevýhodných podmienok, podpisujúce osoby sú oprávnené k podpisu tejto zmluvy o dielo a na znak súhlasu ju podpísali.

V Radaticiach dňa 13.2.2020 V Prešove dňa 13.2.2020

.............................................. .............................................

Objednávateľ Zhotoviteľ